Et Guet des Grecs : mais Pallas la Déesse
<br />Accreut pour lors la Force & la Vitesse
<br />Au courageux Diomedés, doubtant
<br />Qu’ung aultre Grec fust l’Honeur emportant
<br />De l’avoir pris : Si l’attainct : & l’arreste,
<br />En luy disant, Garde toy sur ta Teste
<br />De passer oultre : aultrement tu n’as garde
<br />De m’eschapper, & mourras de ma Darde.
<br />&nbsp;&nbsp;&nbsp; Disant cela, il la jecte, & luy passe
<br />Bien prés du Col Dolon plus froid que Glace,
<br />S’arreste court, & de Peur si fort tremble,
<br />Qu’on oyt ses Dentz se marteler ensemble.
<br />Les nobles Grecs hors d’aleine surujennent,
<br />Et le Troien attrapent & retiennent :
<br />Lequel jectant abondance de Larmes
<br />Leur dict ainsi. Ô valeureux Gendarmes,
<br />Saulvez ma Vie, & ie l’achepteray
<br />Tant qu’on vouldra, & me racheteray.
<br />Mon Pere est riche ayant en sa Maison
<br />Or, Fer, Arain, & Ioyaulx à foison,
<br />Qu’il donnera saichant que ie suis vif
<br />Entre voz mains Prisonnier & Captif.
<br />&nbsp;&nbsp;&nbsp; Lors Vlyssés remply de grand Prudence
<br />Luy dict ainsi. Troien pren Confidence,
<br />En ton esprit de chasse ceste Craindre,
<br />Qui t’a surpris, d’avoir la vie extaincte.
<br />Et compte au vray sans point me decevoir
<br />Ce que ie vueil ores de toy scavoir.
<br />Quelle entreprise as tu, venant de Nuict,
<br />Vers nostre Camp tout seulet & sans Bruyct,
<br />Mesmes saichant qu’à ceste heure les Hommes
<br />Sont en repoz dormans de profonds Sommes,
<references/>
Homère - Les dix premiers livres de l’Iliade trad. Salel 1545.djvu/338